ADVANC โบรกฯชี้เข้าประมูล 5G เดือนก.พ.63ไม่กระทบจ่ายเงินปันผลแนะซื้อเป้า 245 บ.
ADVANC โบรกฯชี้เข้าประมูล 5G เดือนก.พ.63ไม่กระทบจ่ายเงินปันผลแนะซื้อเป้า 245 บ.
ADVANC โบรกฯชี้เข้าประมูล 5G เดือนก.พ.63ไม่กระทบจ่ายเงินปันผลแนะซื้อเป้า 245 บ.
13 พ.ย. 2562

บล.ไอร่า ระบุในบทวิเคราะห์วันนี้(13พ.ย.62) ว่า  บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ไตรมาส 3/62 มีกำไรปกติ 8.5 พันล้านบาท สูงสุดในรอบ 14 ไตรมาส โดย +4.4% เทียบไตรมาสก่อนหน้า และ +22.2% เทียบช่วงเดียวกันของปีก่อน หลักๆ จากส่วน Post Paid ที่ยังเติบโต ขณะที่ค่าใช้จ่ายบริหารลดลง 6.7% เทียบไตรมาสก่อนหน้า ทางด้าน ARPU ทำได้เพียงทรงตัว เทียบไตรมาสก่อนหน้า จากการแข่งขันที่รุนแรงขึ้นบ้างในบางพื้นที่ และการให้ส่วนลดแก่ลูกค้า Corporate
ไตรมาส 4/62 แนวโน้มดี จากค่าเช่าอุปกรณ์ 2G ที่ลดลง 500 ล้านบาท ส่วนการประมูล 5G ในเดือนก.พ.’63 คาด ADVANC จะเข้าประมูลเฉพาะ 2600 MHz และ 26 GHz ในวงเงินไม่เกิน 20,000 ล้านบาท เมื่อเทียบกับ EBITDA 80,000 ล้านบาท/ปี และเงื่อนไขการจ่ายเงินที่มีช่วง Grace Period 3 ปี (ปีที่ 2 – 4) คาดไม่ส่งผลต่อการจ่ายปันผล มีความเป็นไปได้ที่ Payout Ratio อาจสูงกว่าปัจจุบันที่ ประมาณ 70% ประเมินราคาเป้าหมายที่ 245 บาท